የኮንስትራክሽን ስራዎች ኮርፖሬሽን የ6 ወራት አፈጻጸሙን ገመገመ
የኢትዮጵያ ኮንስትራክሽን ስራዎች ኮርፖሬሽን የስድስት ወራት አፈጻጸም 51 በመቶ መሆኑን ተገለጿል፡፡ኮርፖሬሽኑ ከባለድርሻ አካላት ጋር የ6 ወር የእቅድ አፈጻጸም ጉባዔ በአዳማ ከተማ አካሂዷል፡፡በጉባዔው ኮርፖሬሽኑ  ባለፉት 6 ወራት ያስመዘገባቸው ስኬቶችና ተግዳሮቶች የተለዩ ሲሆን ቀጣይ አቅጣጫም ተቀምጧል፡፡የኮርፖሬሽኑ ዋና ስራ አስፈጻሚ አቶ ሃይለመስቀል ተፈራ በጉባዔው ላይ እንደገለጹት ካለፉት ጊዜያት ሲንከባለሉ የመጡ ስራዎችን በማጠናቀቅ በኩል ባለፉት 6 ወራት የተሻለ አፈጻጸም ተመዝግቧል፡፡ለእቅድ አፈጻጸሙ ዝቅተኛ መሆን የተለያዩ ምክንያቶች ቢኖሩም የገንዘብ አጠቃቀም ችግር ግን ዋነኛው መሆኑን አቶ ሃይለመስቀል አስረድተዋል፡፡በተጨማሪም የፕሮጀክቶች አፈጻጸም መጓተት፣ ገንዘብ በአግባቡ አለመሰብሰብ፣ የመሃንዲሶች አቅም ውስንነት እና ሌሎችም ምክንያቶች እንደሚጠቀሱ ዋና ስራ አስፈጻሚው ጠቁመዋል፡፡በተለይ ደግሞ የመንገድ ግንባታ ፕሮጀክቶች ላይ የጥሬ ገንዘብ እጥረት እንዳጋጠመም ተገልጿል፡፡እነዚህ ማነቆዎች ወደ ቀጣይ ጊዜያት እንዳይንከባለሉ ትኩረት በመስጠት እንደሚሰራ አቶ ሃይለመስቀል ተናግረዋል፡፡